Пулсоксиметр

Пулсоксиметр (англ. pulse oximeter) — дастгоҳи тиббӣ мебошад, ки бо тариқи ғайриинвазивӣ сатҳи ғанигардонии хуни капилляриро бо оксиген чен мекунад.

Фарзияи муосири пулсоксиметр аз ҷониби Такуо Аояги дар 1974 сол барои ширкати ҷопонии Nihon Kohde таҳия шуда буд.

 Мазмуни амал 

Пулсоксиметр дастгоҳи қулайи ченкунии ғайринвазивӣ мебошад, он фоизи  хунеро, ки дар таркибан оксиген дорад, нишон медиҳад. Ба таври мушаххас, он таркиби фоизии  гемоглобини шараёниро дар таркиби оксиземоглобин (сафедаи хуне, ки оксигенро интиқол медиҳад) нишон медиҳад. Одатан доираи қобили қабул барои бемороне, ки бемориҳои шуш надоранд, аз 95 то 99 фоизро нишон медиҳад.

Дар пулсоксиметри муқаррарӣ микропросессор бо ҷуфти диодҳои чароғдори начандон калон (LED) истифода мешавад, ки ба фотодиоде, ки импулс  равон мекунад, мутамарказ шудаанд. Одатан, дастгоҳ дар мавзее, ки дар он ҷо гардиши хуни сатҳӣ дида мешавад, ба монанди ангушти даст ё баногӯш истифода мешавад. Як диоди чароғӣ дарозии мавҷи 660 нм (сурх), дигараш -  940 нм (инфрасурх) дорад.

Фурӯбарии равшанӣ дар ин мавҷҳо  барои хуне, ки дар таркибаш оксиген зиёд аст ва хуни оксигенаш кам хеле фарқияти калон дорад:

 Гемоглобини оксидшуда нурҳои инфрасурхро зиёдтар фурӯ мебарад ва равшании  сурхро бештар - 940 нм мегузаронад.
 Гемоглобини деоксигеншуда равшании сурхро бештар фурӯ мебарад ва нурҳои инфрасурхро бештар - 660 нм мегузаронад.

 Маҳдудият 

 Пулсоксиметр  имкон намедиҳад муқаррар карда шавад, ки гемоглобин бо кадом молекула робита дорад, бинобар ин онро ҳангоми заҳролудшавӣ  бо гази карбон истифода кардан мумкин нест;
 Ба дурустии ченкунӣ гипотония, ҳарорати пасти бадан, фаъолнокии ҷисмонӣ таъсир мерасонад;
 Кабуди метиленӣ метавонад натиҷаҳоро таҳриф кунад ва нишондиҳандаҳои пастро нишон диҳад;
 Локи сиёҳ, кабуд ва сабз барои нохунҳо ба дарозии мавҷи дастгоҳ таъсир мерасонад.

 Эзоҳ 

Гурӯҳ:Пизишкӣ